wickkiey/tamil-wikipedia-chunked huggingface dataset:
# ஆர். பார்த்தசாரதி

## ஆரம்ப வாழ்க்கையும், கல்வியும்

ராஜகோபால் பார்த்தசாரதி 20 ஆகஸ்டு 1934இல் திருச்சிராப்பள்ளி அருகே உள்ள திருப்பராய்த்துறையில் பிறந்தவர். டான் பாஸ்கோ உயர்நிலைப் பள்ளியிலும், மும்பை சித்தார்த் கல்லூரியிலும், ஐக்கிய நாடுகளைச் சேர்ந்த லீட்ஸ் பல்கலைக்கழகத்திலும் பயின்றவர். அப்பல்கலைக்கழகத்தில் 1963–64இல் பிரித்தானிய கவுன்சிலின் ஆய்வாளராக இருந்தார்.
# ஆர். பார்த்தசாரதி

## பொறுப்புகள்

மும்பையில் ஆங்கில இலக்கிய விரிவுரையாளராக 10 ஆண்டுகள் பணியாற்றினார். 1971 ஆம் ஆண்டில் ஆக்ஸ்போர்டு பல்கலைக்கழக அச்சகத்தின் (Oxford University Press) சென்னை அலுவலகத்தில் மண்டல ஆசிரியராகப் பணியில் சேர்ந்தார். 1978-ஆம் ஆண்டில் புதுதில்லிக்குச் சென்றார். ஆங்கிலம் மற்றும் ஆசிய ஆய்வுகளின் உதவிப்பேராசிரியராக அமெரிக்காவில் நியூயார்க் மாநிலத்தில் உள்ள ஸ்கிட்மோட் கல்லூரியில் சேர்ந்தார்.  
அவர் 1968-ஆம் ஆண்டில் *பொயட்ரி ஃப்ரம் லீட்ஸ்*(Poetry from Leeds), 1977இல் *ரஃப் பேசேஸ்*(Rough Passage) ஆகியவற்றை எழுதினார். இது ஆக்ஸ்போர்டு பல்கலைக்கழக அச்சகத்தர்ல் வெளியிடப்பட்டது. ஒரு நீண்ட கவிதையை எழுதினார். அவருடைய *இருபத்தோராம் நூற்றாண்டின் பத்து இந்தியக் கவிஞர்கள்* ஆக்ஸ்போர்டு பல்கலைக்கழக அச்சகத்தால் 1976இல் பதிப்பிக்கப்பட்டு, 2002இல் 16ஆவது பதிப்பினைக் கண்டது. அவர் தமிழிலிருந்து ஆங்கிலத்திற்கு மொழிபெயர்க்கும் பணியினை மேற்கொண்டு வருகிறார். ஐந்தாம் நூற்றாண்டைச் சேர்ந்த தமிழ்க் காப்பியமான சிலப்பதிகாரத்தை நவீன ஆங்கிலக் கவிதை வடியில் (*The Tale of the Anklet: An Epic of South India*) இது கொலம்பியா பல்கலைக்கழக அச்சகத்தால் 1993இல் வெளியிடப்பட்டது. மொழிபெயர்ப்புக்கான சாகித்ய அகாதெமி விருது (1995), மொழிபெர்ப்பிற்கான ஏ.கே.ராமானுஜன் விருது (1996)உள்ளிட்ட பல விருதுகளை அந்நூல் பெற்றது. *பொயட்ரி இந்தியா* (Poetry India) நூல் உல்கா கவிதை விருதினை 1966இல் பெற்றது. 1978-79இல் இயோவா பல்கலைக்கழகத்தில் நடத்தப்பட்ட எழுதுதல் திட்டத்தில் உறுப்பினராகச் செயலாற்றினார். சாகித்ய அகாதெமியில் ஆங்கிலப்பிரிவில் ஆலோசனைக்குழுவின் உறுப்பினராக இருந்தார்.
# ஆர். பார்த்தசாரதி

## பணிகள்

**நூல்கள்**
- *Rough Passage*. (Poetry in English). புதுதில்லி: ஆக்ஸ்போர்டு பல்கலைக்கழக அச்சகம், இந்தியா 1977.
- *Poetry from Leeds*. Leeds: ஆக்ஸ்போர்டு பல்கலைக்கழக அச்சகம், ஐக்கிய நாடுகள் 1968.  
**ஆசிரியர்**
- *Ten Twentieth-Century Indian Poets*. ( Chosen and Edited by R. Parthasarathy ). புதுதில்லி: ஆக்ஸ்போர்டு பல்கலைக்கழக அச்சகம், இந்தியா 1977.  
**மொழிபெயர்ப்புகள்**
- *Cilappatikaram of Ilanko Atikal (The Tale of an Anklet): An Epic of South India*. ( Translator – R. Parthasarathy ). நியூயார்க்: கொலம்பியா, அமெரிக்கா 1993.
# செண்பகவல்லி அணைக்கட்டு

**செண்பகவல்லி அணைக்கட்டு** (*Shenbagavalli Dam*) கேரள மாநில எல்லைக்குள் அமைந்துள்ள தடுப்பணையாகும். இது தென்காசி மாவட்டம் வாசுதேவநல்லூர் மேற்குத் தொடர்ச்சி மலையில் 26 கிலோ மீட்டர் தொலைவில் அடர்ந்த காட்டுப் பகுதியில் அமைந்துள்ளது. இதனால் தென்காசி, திருநெல்வேலி, தூத்துக்குடி, விருதுநகர் மாவட்டங்களில் சுமார் 36,000 ஏக்கர் பாசனவசதி பெற்றுவந்தது.  
சொக்கம்பட்டி குன்றின் அடிவாரத்தைச் சுற்றிக் கட்டப்பட்டுள்ள இந்த அணையைக் கட்ட வித்திட்டவர் சிவகிரி ஜமீன்தார் வரகுண சங்கர பாண்டியன். இவர் 1873ஆம் ஆண்டு திருவிதாங்கூர் மன்னர் தர்மராஜா மார்த்தாண்ட வர்மாவுடன் ஒப்பந்தம் போட்டு அணையைக் கட்டினார்.  
அணையிலிருந்து வரும் தண்ணீர் வாசுதேவநல்லூர் தலையணையை அடைந்து அங்கிருந்து இராசிங்கபேரி குலசேகர ஆழ்வார் ஆகிய இரண்டு கால்வாய்கள் மூலம் வாசுதேவநல்லூர், சிவகிரி, சங்கரன்கோவில், திருவேங்கடம், கோவில்பட்டி வரை தண்ணீர் செல்லும். 1955ஆம் ஆண்டு ஏற்பட்ட பழுதை அப்போதைய தமிழக அரசு சரிசெய்தது. பின்னர் 1967-ல் இதன் சில பகுதிகள் மழை வெள்ளத்தால் அடிக்கப்பட்ட நிலையில் பின்னர் இருமாநில அரசுகளும் சரிசெய்யவில்லை. செண்பகவல்லி அணை மீட்புக்குழுவினர் பல்வேறு சட்டப்போராட்டங்களும், அறப்போராட்டங்களும் நடத்திவருகின்றனர். செண்பகவல்லி தடுப்பணையின் அணை உடைப்பைச் சரிசெய்ய நீதிமன்றம் உத்தரவிட்டது, ஆனால் இன்னும் உடைப்பு சரிசெய்யப்படாமல் உள்ளது.
# கோமதி ஆறு (ராஜஸ்தான்)

**கோமதி ஆறு** (*Gomati River*) என்பது இந்தியாவின் மேற்கே, இராசத்தான் மாநிலத்தில் ஓடும் சிறிய ஆறு ஆகும். இந்த ஆறு கொடியோ கா கேரா (படிசத்ரி) சித்தொர்கர் எனும் கிராமத்தில் தொடங்குகிறது. மத்திய உதய்பூர் மாவட்டத்தின் மலையில் உற்பத்தியாகி, தெற்கில் ஓடி சோம்திநயில் இணைகிறது. இந்த ஆற்றின் குறுக்கே 17ஆம் நூற்றாண்டில் வெட்டப்பட்ட தேபார் எரியானது, தற்போது 80 சதுர கிலோமீட்டர் பரப்பளவில் உள்ளது.
# கொங்கு நாட்டுப் பெருவழிகள்

கொங்குநாட்டில் தற்கால கோயம்புத்தூர் மாவட்டம், பாலக்காட்டுக் கணவாயிலிருந்து மூன்று பண்டைய பெருவழிகள் கிழக்கு நோக்கிச் சென்றன அவை;  
1. .இராஜகேசரி பெருவழி.
1. .வீர நாராயணப் பெருவழி.
1. .கொங்குப் பெருவழி.
# கொங்கு நாட்டுப் பெருவழிகள்

## ராசகேசரிப்பெரு வழி

இராஜகேசரி பெருவழியானது பேருர், வெள்ளலூர், சூலூர், பல்லடம், காங்கேயம், கரூர், உறையூர் வழியாகப் பூம்புகார் வரை செல்கிறது.
# கொங்கு நாட்டுப் பெருவழிகள்

## வீர நாரயணப்பெருவழி

ஆனைமலை, வடபூதிநத்தம், சி.கலையமுத்தூர், பழனி, திண்டுக்கல், மதுரை, திருத்தங்கல் வழியாக அழகன் குளம் சென்றடைந்தது.
# கொங்கு நாட்டுப் பெருவழிகள்

## கொங்குப்பெருவழி.

கோயம்புத்தூர், அவிநாசி, விஜயமங்கலம், ஈரோடு, சேலம், ஏத்தாப்பூர், கள்ளக்குறிச்சி, விழுப்புரம், திண்டிவனம், வழியாக மாமல்லபுரம் சென்றடைந்தது.
# வீரப்பநாய்கன்பட்டி

**வீரப்பநாயக்கன்பட்டி** (*Virappanayakkampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வீரப்பநாயக்கன்பட்டிக்கு உட்பட்டது.
# வீரப்பநாய்கன்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 55 கிலோமீட்டர் தொலைவிலும், அரூரில் இருந்து 15 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'37.2"N 78°34'02.6"E ஆகும்.
# வீரப்பநாய்கன்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 667 குடும்பங்களும் 2601 மக்களும் வசிக்கின்றனர். இதில் 1322 ஆண்களும் 1279 பெண்களும் அடங்குவர்.
# டெலிகிராம் (மென்பொருள்)

**தந்தி***(Telegram)* அல்லது **தொலைவரி** மென்பொருள் நுண்ணறி அலைபேசிகளில் இயங்கும் ஒரு செய்தி பரிமாற்ற செயலி ஆகும். மேக அடிப்படையில் தொலை பேசி எண்னை அடையாளமாக கொண்டு சேவை வழங்கிறது. தந்தி வாடிக்கையாளர்கள் செய்திகளை அலைபேசி (ஆண்ட்ராய்டு, iOS, விண்டோஸ் தொலைபேசி), மேசை கணனிகளில் (விண்டோஸ், மேக்கோசு, லினக்சு) ஆகியவற்றின்மென்பொருள் மூலம் பெற முடியும். உலவிகள் வழியாகவும் அணுக முடியும். இது குறுஞ்செய்தி மற்றும் மின்னஞ்சல் இரண்டும் சேர்ந்த கலவையாகும். புகைப்படங்கள், காணொலிகள், ஒட்டிகள், ஒலி, கோப்புகள் போன்றவைஎந்த வகையில்இருந்தாலும்பரிமாற்றம் செய்யமுடியும். தந்தி தகவல்களை பரிமாற்றம் செய்யும் போதுEnd-to-end மறைகுறியாக்கப்பட்ட வசதியை வழங்குகிறது. இதன் செயலிகள் திறந்த மூல மென்பொருள் ஆகும். வழங்கி தனியுடைமையாகவும் உள்ளது.
# டெலிகிராம் (மென்பொருள்)

## வரலாறு

**தொலைவரி** மென்பொருள் முதன்முதலில் **14 ஆகத்து 2013 ல்** **IOS** இயங்குதளத்தில் அறிமுகபடுத்த்பட்டது. மற்றும் **20 அக்டோபா் 2013** ஆல்பா பதிப்பு ஆண்ட்ராய்டு இயங்குதளத்திற்கு அறிமுகபடுத்த்ப்பட்டது. **பாவெல் தூரவ்( Pavel Durov)** தந்தி செயலிக்கு பொருளாதார பங்களிப்பும், **நிகோலை தூரவ் (Nikolai Durov)** தொழில் நுட்ப பங்களிப்பும் அளித்தனா். இதன் மேம்படுத்துனா் குழு துபாயை சாந்ததாக உள்ளது. பெரும்பாலும் மேம்படுத்தனா்கள் புனித பீட்டர்சுபர்கைச் சாரந்தவா்கள்.
# டெலிகிராம் (மென்பொருள்)

## வசதிகள்

தந்தி வேகமான நம்பகத்தன்மை கொண்ட சேவையாகும். இதில் நபா்களையோ சொற்களையோ குறிப்பிடவும் பதிளிக்கவும் மறைமுக அரட்டைமற்றும் ஹேஷ் குறியீடுகளை பயன்படுத்த முடியும். தந்தி குழுக்களில் 1,00,000 நபா்கள் வரை இணைக்க முடியும் . குழு ஆளுநா்களுக்குகான தனித்துவமான வசதிகளையும் கொண்டுள்ளது. தனித்துவமான ஒட்டிகளை உருவாக்கவும்,பயன்படுத்தவும் வசதியளிக்கிறது. தகவல்கள் அனைத்தும் மேகக் கனிணியில் பதியப்படுவதால் எங்கும் பெறமுடியும். மிகப் பெரிய கோப்பின் அளவு 1.5 GB ஆகும். இவையனைத்தும் கட்டணமற்ற,விளம்பரங்களற்ற சேவையாகும்.https://telegram.org
# நாக்டெர்னல் லெகோப்தாலமசு

**லெகோப்தாலமசு** (*Lagophthalmos*) என்பது மருத்துவத்துறையில் குறிக்கப்படும் கண் இமைகளை முழுவதுமாக மூட இயலாமல் தூங்கும் ஒரு குறைபாடு ஆகும். குழந்தைகள் பலருக்கு இது இயல்பானதாக இருந்தாலும் வயது வந்தோர்க்கு இது குறைந்த சிக்கல்களைக் கொண்டுவரும். குழந்தைகள் ஒரு குறிப்பிட்ட வயது வரை தூங்கும் போது இமைகள் மூடாமல் கொஞ்சம் திறந்தபடி தூங்குவது (அரைக்கண்) இயல்பே. மேல் இமை தசைகள் சரியான வளர்ச்சி அடைந்த பின்னர் இமைகளை முழுவதுமாக மூடியபடியே தூங்குவது வளர்ச்சியாக கருதப்படும்.
# நாக்டெர்னல் லெகோப்தாலமசு

## வகை(கள்)

**நாக்டெர்னல் அல்லது இரவு நேர லெகோப்தாலமசு** என்பது இரவுத் தூக்கத்தின் போது கண் இமைகளை மூட இயலாத குறைபாடு ஆகும். இது பெரும்பாலும் தூக்கத்தின் தரத்தைக் குறைத்து, கருவிழியின் வெளிப்பாடு தொடர்பான அறிகுறிகளை ஏற்படுத்தக்கூடும். இதன் தாக்கம் கடுமையானதாக இருந்தால், வெண்படல சேதத்தை (வெளிப்பாடு கெரட்டோபதி) ஏற்படுத்தலாம். லெகோப்தாலமசின் அளவு சிறியதாக இருக்கலாம் (தெளிவற்ற லெகோப்தாலமசு) அல்லது மிகவும் வெளிப்படையானது.  
இகுறைபாடு பெரும்பாலும் கண் இமையின் ஒழுங்கின்மையால் ஏற்படுகிறது, எனவே முழு மூடலைத் தடுக்கிறது. கண் இமை (கள்) செயலிழப்பை சரிசெய்ய அறுவை சிகிச்சை உதவக்கூடும். கண்ணீர்-வடிகால் குழாய்களில் சிலவற்றைத் தடுப்பதன் மூலம் கண் கோளத்தின் மேற்பரப்பில் உயவு அளவை அதிகரிக்க துளை செருகல்கள் பயன்படுத்தப்படலாம். கண் சொட்டுகள் கூடுதல் உயவுத்தன்மையை வழங்க அல்லது கண்ணீர் உற்பத்தியை அதிகரிக்க கண்களைத் தூண்டவும் பயன்படுத்தப்படலாம்.  
இந்த நிலை குறித்த பொது விழிப்புணர்வு பரவலாக இல்லை; ஒரு சந்தர்ப்பத்தில், இக்குறைபாடு தவறாக புரிந்துகொள்ளப்பட்டு, ஒரு பயணி யுஎஸ் ஏர்வேஸ் விமானத்திலிருந்து வெளியேற்றப்பட்ட நிகழ்வும் நடந்துள்ளது.
# இந்திய கடற்படை- குர்சுரா

**குர்சுரா** (*INS Kursura (S20)*) என்பது இந்தியக் கடற்படையின் 1969 ஆம் ஆண்டு சேர்க்கப்பட்ட பிரமாண்டமான நீர்மூழ்கிக் கப்பலாகும். இந்தியாவின் நான்காவது நீர்மூழ்கிக் கப்பலான இது 18 டிசம்பர் 1969 இல் கப்பற் படையில் சேர்க்கப்பட்டது. இக்கப்பலானது 1971இல் இந்தியா-பாக்கித்தான் போரில் சிறப்பாகப் பணியாற்றியது. இந்த நீர்மூழ்கிக் கப்பலானது உருசியாவால் கட்டப்பட்டது.  
இது 91.3 மீட்டர் நீளமுடையது. 8 மீட்டர் அகலம் உடையது. இதன் மொத்த எடை 1945 டன் ஆகும். நீருக்கு அடியில் இதன் எடை 2469 டன் ஆகும். தன்னுடைய 32 ஆண்டுப் பணிகளுக்குப் பிறகு 27 பிப்ரவரி 2001 அன்று இதற்கு ஓய்வு அளிக்கப்பட்டது. தற்போது விசாகப்பட்டினத்தின் ஆர். கே. கடற்கரையில் ஒரு அருங்காட்சியகமாக வைக்கப்பட்டு ஆந்திரப் பிரதேசத்தின் முன்னாள் முதலமைச்சர் நா. சந்திரபாபு நாயுடு அவர்களால் தேசத்திற்கு அர்ப்பணிக்கப்பட்டது.
# பொம்மிடி

**பொம்மிடி** (*Bommidi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643524. இது பொம்மிடி ஊராட்சிக்கு உட்பட்டது.
# பொம்மிடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 36 கிலோமீட்டர் தொலைவிலும், பாப்பிரெட்டிப்பட்டியில் இருந்து 11 கிலோ மீட்டர் தொலைவிலும் உள்ளது. மேலும்
இவ்வூரானது கடல்மட்டத்தில் இருந்து சராசரியாக 330 மீட்டர் உயரத்தில் இருக்கிறது. இவ்வூரின் அமைவிடம்11°58'59.4"N 78°14'46.4"E ஆகும்.
# பொம்மிடி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 2006 குடும்பங்களும் 8026 மக்களும் வாழ்கின்றனா். இதில் ஆண்கள் 4116 பெண்கள் 3910 ஆவா். இங்கு அரசின் சார்பில் ஊராட்சி ஒன்றிய துவக்கப்பள்ளி உள்ளது. இப்பள்ளியில் சுமாா் 220 மாணவர்கள் கற்கின்றார்கள். பொம்மிடியில் இரயில்வே நிலையம் உள்ளது சிறப்பிற்குாியது.
# தண்ணாடி

**தண்ணாடி** (sun glasses) என்பது பிரகாசமான பகல் நேரங்களில் பாதுகாப்பான நல்ல பார்வையினையும், பாதுகாப்பாகவும் அமையும் வகையில் வடிவமைக்கப்பட்ட கண் கண்ணாடியாகும். கண்ணிற்கு குளிர்ச்சியினை அளிக்கவல்லது. உயர் நிலை புறஊதாக் கதிர்களிலிருந்து எவ்வித சேதமுமின்றி ஒருவருடைய கண்களை பாதுகாக்கும் தன்மையுடையது. வழக்கமான கண்ணாடிகள் இருட்டறைகளிலும் ஒளிச்செறிவு மிக்க இடங்களிலும், கண்களுக்கு கூச்சம் ஏற்படுத்தும். மேலும் பாதுகாப்பற்றவை. அதனால் இவற்றை விட அதிக சிறப்புமிக்கவை தண்ணாடிகள் (sun glasses) ஆகும். பெரும்பாலான தண்ணாடிகளில் சரியான திறனுள்ள ஒளிவில்லைகளை (corrected power lenes) பயன்படுத்தப்படுவதில்லை. எனவே, மருத்துவரது ஆலோசனையின் பேரில் சரியான திறனுடைய தண்ணாடிகளை அணிவது நல்லது. சிறப்பு தண்ணாடிகள் திட்பக்காட்சிக் கருவியமைவு முறையினையும் அல்லது முப்பரிமாண திரைப்படங்களையோ காண உதவும் வகையில் வடிவமைக்கப்பட்டுள்ளன. சில சமயங்களில் வெறுமனே அழகியலுக்காகவும் இவை பயன்படுத்தப்படுகின்றன. மிகச்சரியான திறனுடைய நல்ல விலையுயர்ந்த தண்ணாடிகளும், நெகிழிகளாலும் சாதாரண கம்பிசட்டகத்துடனும் மற்றும் பிற பொருட்கள் மூலம் தயாரித்து விலைகுறைவாகவும் தயாரிக்கப்படுகின்றன.
# ஆம்பூர் தொடருந்து நிலையம்

**ஆம்பூர் தொடர்வண்டிநிலையம்** (*Ambur railway station*) என்பது தமிழ்நாட்டிலுள்ள வேலூர் மாவட்டத்தில் அமைந்துள்ள ஒரு தொடர்வண்டி நிலையமாகும். இந்த புகைவண்டி நிலையம் மாதிரி புகைவண்டிநிலையமாக பிரகடனம் செய்யப்பட்டது. தினசரி வருவாய் ஒரு லட்சம் ரூபாய்அடிப்படையில் வகுப்பு-பி பிரிவில் வகைப்படுத்தப்பட்டது.
# ஆம்பூர் தொடருந்து நிலையம்

## வசதிகள்

இந்த நிலையத்தில் காத்திருப்பு அறைகள், தங்குமிடங்கள், ஓய்வுஅறைகள், குளிர்சாதன மற்றும் குளிர்சாதன வசதி அல்லாதமேல் வர்க்கப் பயணிகள்காத்திருக்கும் அறை மற்றும் ஆண்கள் & பெண்களுக்கான தனித்தனி அறைவசதிஏற்படுத்தப்பட்டுள்ளது
# ஆம்பூர் தொடருந்து நிலையம்

## விரிவாக்கம்

ஆம்பூர் புகைவண்டி நிலையத்திற்கான புதிய கட்டிடத்திற்கான கட்டுமான பணிகளுக்கான அடிக்கல் 2008 ஆம் ஆண்டு ரயில்வே துறை அமைச்சர் இரா.வேலு அவர்களால் மேற்கொள்ளப்பட்டது. 2010 ஆம் ஆண்டில், புதிய புகை வண்டி நிலைய நடை மேடையும்2 & 3 நடை மேடைகள் நீட்டிப்பு மற்றும் காத்திருப்பு அறைகள், ஓய்வறைகள், நவீனதங்குமிட வசதி போன்ற பிறவசதிகளுடன் கூடிய புதியகட்டிடம் மக்கள் பயன்பாட்டிற்கு அர்ப்பணிக்கப்பட்டது.
# முட்டையோடு

**முட்டையோடு** அல்லது **முட்டை ஓடு** (Eggshell) என்பது முட்டையின் கடினமான வெளியுறை ஆகும். சில முட்டைகள் மென்மையான வெளியுறை கொண்டுள்ளன. பொதுவாக பறவை முட்டைகள் கடினமான சுண்ணாம்பினாலான ஓட்டைக் கொண்டுள்ளன.
# முட்டையோடு

## வகைகள்

### பூச்சிகளின் முட்டைகள்

பூச்சிகள் மற்றும் பிற கணுக்காலிகள் பல வகையான, வடிவமுடைய முட்டைகளை இடுகின்றன. சில பூச்சிகளின் முட்டைகள் தோல் போன்ற மென்மையான உறையை கொண்டும், சில கடினமான சுண்ணாம்பினாலான ஓடு கொண்டவையாக உள்ளன. தோல் போன்ற மென்மையான உறை பெரும்பாலும் புரதத்தாலானது.
# முட்டையோடு

## வகைகள்

### மீன்கள், இருவாழ்விகள், ஊர்வனவற்றின் முட்டைகள்

மீன் மற்றும் நீர்நில வாழ்வன இவைகளில் பொதுவாக இவைகளில் வெளிக்கருதல் நடைபெறுகிறது, முட்டைகள் தோல் போன்ற மென்மையான உறையை கொண்டிருக்கும்.  
பொதுவாக ஊர்வனவற்றின் முட்டைகள் அமுங்கக்கூடியவாகவோ, கடினமான ஓடுடையவை இடுகின்றன. பாம்புகளின் முட்டைகள் தோல் போன்ற மென்மையான உறையை கொண்டிருக்கும். ஆமைகளின் முட்டைகள் பெரும்பாலும் கடினமான ஓடுடைய்யாகவோ அல்லது நெகிழ்வானவையாகவோ இருக்கும்.
# முட்டையோடு

## வகைகள்

### பறவைகளின் முட்டைகள்

பறவை முட்டைகள் கடினமான சுண்ணாம்பினாலான ஓட்டைக் கொண்டுள்ளன. இவை பாலணுவுடைய முட்டையை இடுகின்றன.
# முட்டையோடு

## வகைகள்

### பாலூட்டிகளின் முட்டைகள்

முட்டையிடும் பாலூட்டிகளான மோனோட்ரிம்களின் முட்டைகள், ஊர்வனவற்றின் முட்டைகளைப் போல் மென்மையான ஓடுடைய முட்டைகளை இடுகின்றன.
# உலகளாவிய உடல் நலம் பற்றிய காலவரிசை

இப்பக்கம் **உலகளாவிய உடல்நலம்** (*global health*) மற்றும் அதைச் சார்ந்த முக்கிய மாநாடு, தலையீடு மற்றும் நெருக்கடி பற்றிய தொகுப்பு ஆகும்.
# உலகளாவிய உடல் நலம் பற்றிய காலவரிசை

## 1700 முதல் 1930 முடிய

இரண்டாம் உலகப் போர் சகாப்தத்திற்கு முன்பு இருந்த காலத்தை மூன்று பெரிய போக்குகள் தனித்து இயக்கின, ஆனால் சில நேரங்களில் அதன் வளர்ச்சி மற்றும் விளைவுகள் ஒன்றை ஒன்று பாதித்தன.  
முதல் போக்கு, நகரமயமாக்கல் (தொழில் புரட்சியால் தூண்டப்பட்டது) மற்றும் உயர்ந்த உலகளாவிய வர்த்தகம், இடம்பெயர்வு, நகர்புற சுகாதாரம், தொற்று நோய்/தொற்றுக்கள் ஆகியவை புதிய சாவால்களுக்கு வழிவகுத்தன. ஆறு உலகளாவிய காலரா தொற்றுக்கள் இந்த காலத்தில் தோன்றியதற்கு காரணம், அதிகரித்த வர்த்தகம் மற்றும் இடப்பெயர்வு ஆகும்.  
இரண்டாவது, நோய்கள் குறித்த அடிப்படை தத்துவம்,தடுப்பூசி மற்றும் நுண்ணுயிரெதிரி மேம்பாடு மற்றும் பல்வேறு பெரிய அளவிலான சோதனை நிகழ்ச்சிகள் நோய்களை முற்றிலும் ஒழிக்கவும், தடுக்கவும் மேற்கொள்ளப்பட்டன. ஒரு மிகப் பெரிய உதாரணம்: நோய்களின் கிருமி தத்துவம் 1850-ன் தொடக்கத்தில் ஏற்றுக்கொள்ளப்பட்டு பின்பு பிரபலமானது. மற்றொரு உதாரணம்: 1976-ல் எட்வர்டு ஜென்னர் அவர்களால் வளர்ச்சியடைந்த பெரியம்மை தடுப்பூசி. ராக்ஃப்பெல்லர் சுகாதார ஆணைக்குழுவின் முறைப்படுத்தப்பட்ட தடுப்பு மற்றும் ஒழிப்பு முயற்சிகள் பெரியம்மையை முற்றிலும் அழிக்க எடுக்கப்பட்டன. காலரா, காசநோய் உள்ளிட்ட ஏராளமான நோய்களுக்கு நச்சு எதிர்ப்புப் பொருட்கள் மற்றும் தடுப்பூசிகள் இந்த காலத்தில் உருவாக்கப்பட்டதால் இவை நோய்கள் பற்றிய அதீத புரிதல் மற்றும் நுண்ணுயிர் கிருமிகள் தடுப்பு போக்குகளை கட்டமைத்தது.  
இச்சகாப்தத்தின் மூன்றாவது கருப்பொருள்: முன்னோட்டமாக உருவாக்கப்பட்ட பல்வேறு சர்வதேச உடன்பாடுகள் மற்றும் கருத்தரங்குகள். அவை சர்வதேச சுகாதார கருத்தரங்கு, பான் அமெரிக்கன் உடல் நல அமைப்பு, மற்றும் உலக நாடுகள் சங்கத்தின் உடல்நல ஆணைக்குழு. இவை மற்ற இரு போக்குகளுடன் நெருங்கிய பிணைப்பு கொண்டவை. உதாரணமாக மேலே குறிப்பிடப்பட்ட காலரா தொற்று, மற்றும் வளர்ந்து வரும் கிருமி தத்துவத்தின் அறிவியல்பூர்வமான புரிதல், ஆகிய இவை இரண்டும் சர்வதேச சுகாதார கருத்தரங்கிற்கு முக்கிய தூண்டு விசை ஆகும்.
# உலகளாவிய உடல் நலம் பற்றிய காலவரிசை

## 1940 முதல் 1960 வரை

இரண்டாம் உலக போரின் முடிவிற்கு பிறகு சர்வதேச மற்றும் தேசிய அமைப்புகள் உருவாக்கப்பட்டன. அவை ஐக்கிய நாடுகள் சபை, உலக சுகாதார அமைப்பு போன்றவை ஆகும். 1943-ல் போரில் பாத்திக்கப்பட்டவர்களுக்கு நிவாரணம் அளிப்பதற்காக தொடங்கப்பட்ட ஐக்கிய நாடுகள் நிவாரணம் மற்றும் புனர்வாழ்வு நிர்வாகம் தொடங்கி இது போல் பெரிய அளவில் உடல்நல அமைப்புகள், அரசு சாரா அமைப்புகள் மற்றும் உலகளாவிய உடல்நலம் பற்றிய நிகழ்ச்சிகள் நடத்தி மக்கள் வாழ்க்கை தரத்தை உயர்த்த ஐக்கிய நாடுகள் சபைக்கு வலியுறுத்தப்பட்டு வருகிறது. ஐக்கிய நாடுகள் சபையால் யுனிசெப், உலக சுகாதார அமைப்பு போன்றவை உலகளவில் உடல்நலத்தை காப்பதற்காக வளரும் நாடுகளில் ஆரம்பிக்கப்பட்டது. இவ்வமைப்பின் பல்வேறு நிகழ்ச்சிகளின் மூலம் கடன் வழங்குதல், நேரடி நோய் தடுப்பு நிகழ்ச்சிகள், உடல்நலக் கல்வி போன்ற பொருளாதார உதவிகள் செய்வதை நோக்கமாக கொண்டுள்ளது
# உலகளாவிய உடல் நலம் பற்றிய காலவரிசை

## 1960 முதல் 1970 வரை

போரில் எற்பட்ட குழப்பங்கள் முடிவிற்கு வந்த பிறகு சர்வதேச ஆற்றல்கள் நோயை முற்றிலும் ஒழிப்பதில் ஈடுபட்டுள்ளது. அதன் துவக்கம் தான் 1979-ல் முற்றிலுமாக ஒழிக்கப்பட்ட பெரியம்மை ஆகும். உலக சுகாதார அமைப்பு மேல் அதிக அதிருப்தி உள்ளது, ஏனென்றால் மக்களின் வாழ்க்கை தரத்தை மேம்படுத்துவதில் காட்டும் அக்கறையை நோய்/ தொற்று தடுப்பில் காட்டவில்லை மேலும் குறைந்த பணம் மற்றும் ஊழியர்களை ஒதுக்கியுள்ளதால் அவநம்பிக்கையும் ஏற்பட்டுள்ளது. இச்சூழ்நிலை மற்ற அமைப்புகளை தங்களால் முடிந்த வகையில் நிதிகளை திரட்ட தூண்டியுள்ளது. அனைத்து அரசாங்கமும் அவசர நடவடிக்கை மூலம் சமமாக அனைத்து மக்களுக்கும் உடல்நல பாதுகாப்பு மற்றும் ஊக்குவித்தலை உருவாக்கவே அமைக்கப்பட்டது தான் அல்மா அடா அறிக்கை மற்றும் தேர்ந்தெடுக்கப்பட்ட ஆரம்ப சுகாதார அமைப்புகள். பல்வேறு அமைப்புகள், சர்வதேச புற்றுநோய் ஆராய்ச்சி நிறுவனம் மற்றும் எல்லைகள் இல்லாத மருத்துவர்கள் போன்றவற்றை உருவாக்கி உலகளாவிய உடல்நலத்தில் உயிர்புள்ள பணியை செய்கின்றன. உலக சுகாதார அமைப்பின் அத்தியாவசிய மருந்துகளின் மாதிரி பட்டியல் வெளியீட்டின் மூலம் பெரும்பாலான இளைஞர்கள் மற்றும் குழந்தைகளின் அடிப்படை மருந்து தேவைக்கு எவ்வளவு பணம் ஒதுக்கலாம் என்று மூன்றாம் உலக நாடுகளுக்கு கோடிட்டு காட்டுகின்றது. பொதுவாகவே நேரிடையாக இலக்குகளை குறிவைத்த உடல்நலம் சார்ந்த கருத்துக்கள் பயனுள்ளதாகவும் பல நாடுகளுக்கு நன்மை தருவதாக இருந்தால் அதை வாங்க அனைவரும் தயார்.
# உலகளாவிய உடல் நலம் பற்றிய காலவரிசை

## 1980 முதல் 2000 வரை

சில குறிப்பான முயற்சிகள், குறிப்பாக தாய்-சேய் நலம், எச்.ஐ.வி./எய்ட்ஸ், காசநோய் மற்றும் காலரா (பெரிய மூன்று) மூலம் உற்பத்தி திறன் மற்றும் செயல்திறன் போன்றவற்றை வளரும் நாடுகளில் அதிகப்படுத்துதல் . இக்காலகட்டத்தில் குழந்தை உயிர்வாழ்தல் புரட்சி மூலம் வளரும் நாடுகளில் குழந்தைகள் இறப்பை குறைக்கலாம் என முன் மொழிந்தார் ஜேம்ஸ் பி. கிராண்ட். பல நாட்டு, மற்றும் அரசாங்க தலைவர்கள் ஒன்று கூடும் மிகப் பெரிய கூட்டமான உலக குழந்தைகள் உச்சிமாநாட்டில் குறிப்பிட்ட சில இலக்குகள், குழந்தைகளின் நலனை முன்னேற்ற உருவாக்கப்பட்டது. மேலும் இவ் உடல்நல அமைப்புகள், காசநோய் சிகிச்சையிலும் குறிப்பிடத்தக்க முன்னேற்றங்களை டாட்ஸ் யுத்தி, மற்றும் காசநோய் தடுப்பு பங்குரிமை மூலம் உருவாக்குகின்றன.
# உலகளாவிய உடல் நலம் பற்றிய காலவரிசை

## 2000த்திற்கு மேல்

ஐநாவின் புத்தாயிரம் வளர்ச்சி இலக்குகள் உடல் நலன் பேணுதலை முக்கிய இலக்காக குறிப்பிட்டு உள்ளது(வெறுமனே தொற்று நோய்களை குணப்படுத்துதல் மட்டும் அல்ல). பின்பு, நமது உலகை மாற்றி அமைக்க, வறுமையை ஒழிக்க, சுற்றுச்சூழலை பாதுகாக்க மற்றும் உடல் நல கல்வியை வலியுறுத்த, 2015 இல் நிலையான வளர்ச்சி இலக்குகளாக வரையறுக்கப்பட்டது. குறிப்பாக நோய் இலக்கு அமைப்புகளான, ஜனாதிபதியின் எய்ட்ஸ்-யிற்கான அவசர திட்டம், எய்ட்ஸ், காசநோய், மலேரியாவை போக்க உலகளாவிய நிதி போன்றவை உடல்நலன் சேவைக்கு நிதி வழங்க உருவாக்கப்பட்டவை. இந்த அமைப்புகள் (குறிப்பாக உலக சுகாதார அமைப்பு) புதிய உத்திகள் மற்றும் முயற்சிகளை பின்பற்றுகின்றன. குறிப்பாக 5-ல் 3 முயற்சி மூலம் ஆண்டிரெட்ரோ வைரஸ் சிகிச்சை மற்றும் உலக சுகாதார அமைப்பின் கட்டமைப்பான போதைபொருள் தடுப்பு மாநாடு மூலம் சிகிச்சையை அனைவருக்கும் விரிவு படுத்தியுள்ளது.
# உலகளாவிய உடல் நலம் பற்றிய காலவரிசை

## முழுக் காலவரிசை

### உள்ளடக்கலுக்கான வரன்முறை

- முக்கிய மருத்துவ முன்னேற்றங்கள், குறிப்பாக முக்கிய நோய்கள் முதல் தடுப்பூசி அல்லது நுண்ணுயிரெதிரி.
- முக்கிய நோய் தொற்று குறிப்பாக முக்கிய மருத்துவ உண்மைகளான நோயின் இயல்பு மற்றும் நோய்தொற்றியல் போன்றவைகளை கண்டறிய உதவியவைகள்.
- சிகிச்சை மற்றும் உடல்நலன் அளித்தலில் உதவிய முக்கிய நிகழ்ச்சிகள், புதிய கண்டுபிடிப்புகள் மற்றும் யுத்திகள்.
- உலகத்திலேயே முதலில் பயன்படுத்திய அல்லது உலகளாவிய முக்கியத்துவம் வாய்ந்த அரசாங்க கொள்கை மற்றும் உடல்நல அமைப்புகள்.
- பன்னாட்டு அமைப்புகள் உருவாக்கம் மற்றும் தனியார் அமைப்புகள், தங்கள் அமைப்பு மூலம் நேரிடையாக உலகளாவிய உடல்நலனில் பங்காற்றியவை அல்லது நிதி வழங்கியவை. குறிப்பாக நாம் சில அவசர மருத்துவ நிவாரணம் வழங்கிய அமைப்புகளையும் இணைத்துள்ளோம். ஏனென்றால் அவர்கள் இயற்கை அல்லது மனித பேராபத்துகளில் எவ்வாறு நோய்கள் தோன்றின மற்றும் எவ்வாறு தடுப்பது என்பதை கண்டறிய முக்கிய பங்காற்றினர்.
- உடல்நலம் தொடர்புடைய முக்கிய உலகளாவிய மாநாடுகள். சில மாநாடுகள் வழக்கமாக நடைபெற்றுக்கொண்டிருந்தால் முதன் முதலில் நடைபெற்றதை மட்டும் குறிப்பிடப்படும் அல்லது குறிப்பாக எதாவது செல்வாக்கான மாநாடு குறிப்பிடப்படும்.
# உலகளாவிய உடல் நலம் பற்றிய காலவரிசை

## முழுக் காலவரிசை

### உள்ளடக்கப்படாத வரன்முறைகள்

- மருத்துவ அறிவியல் வளர்ச்சி மாற்றங்கள் தவிர்த்து அவை மிகவும் முக்கியமான ஒன்றாக இல்லாமல் இருப்பது.
- பல்வேறு அரசாங்கங்கள் வெளிட்ட கொள்கைகள் தவிர்த்து சில முன்னோடி கொள்கைகள்.
- பன்னாட்டு அமைப்புகள் அல்லது தனியார் நிறுவனங்களின் கூடுதல் மாற்றங்கள் தவிர்த்து உலகளாவிய உடல்நலத்தில் முக்கியத்துவம் வாய்ந்த புதிய அணுகுமுறைகளின் முன்னோடி.
# உலகளாவிய உடல் நலம் பற்றிய காலவரிசை

## காலவரிசை
# தாசிர அள்ளி

**தாசிரஅள்ளி** (*Dasirahalli*) இந்தியாவின், தமிழ்நாடு மாநிலத்திலுள்ள தர்மபுரி மாவட்டம், மொரப்பூர் ஊராட்சி ஒன்றியம், தாசிரஅள்ளி ஊராட்சிக்கு உட்பட்ட ஒரு சிற்றூர் ஆகும்.
# தாசிர அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், சென்னையில் இருந்து 269 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'28.2"N 78°21'50.1"E ஆகும். இங்கு 451 குடும்பங்களும் 1879 மக்களும் வசிக்கின்றனர். இதில் 975 ஆண்களும் 904 பெண்களும் அடங்குவர்.
# ரெக்ஜியா

***ரெக்ஜியா*** என்பது மரப் பேரினத்தில் சுரைனான்சியா குடும்பத்தை சார்ந்தஒரு தாவரமாகும். இதன் பிறப்பிடம்மெக்சிக்கோவின் நிலநடுக்கோட்டுப் பகுதுயாகும்
# ரெக்ஜியா

## இனங்கள்

இதில் பின்வரும் இனங்கள் உள்ளன:
- *Recchia connaroides* — தென்மேற்கு மெக்சிகோவின் வஃகாக்கா மாநிலத்தில் உள்ள அகனிய தாவரமாகும்.
- *Recchia டக்* — இவ்வகை தென்மேற்கு மெக்சிகோவின் வஃகாக்கா மாநிலத்தின் கொலிமா, ஜாலிஸ்கோ ஆகிய பகுதிகளில் உள்ளன.
- *Recchia simplicifolia* — இவ்வகை தெற்கு மெக்சிகோவின் வஃகாக்கா மாநிலம் மற்றும் வெராகுருஸ் மாநிலம் ஆகிய பகுதிகளில் உள்ளன.
# ஆதாம் செயற்கை நீரூற்று

**ஆதாமின் நீரூற்று** *(Adam's fountain)* ஊட்டியிலுள்ள சேரிங் கிராசு பகுதியில் வைக்கப்பட்டுள்ள ஒரு செயற்கை நீரூற்று ஆகும். இந்நீரூற்று 1886 ஆம் ஆண்டு உருவாக்கப்பட்டது. அப்போது தன்னுடைய ஆட்சிக்காலத்தில் மிகவும் பிரபலமாக இருந்த ஊட்டி ஆளுநரின் நினைவாகக் இந்நீரூற்று கட்டப்பட்டது.
நீரூற்றின் மொத்த செலவுத் தொகை ரூ. 13,000 இலிருந்து ரூ. 14000 ஆகும். இத்தொகை அரசின் பொது நிதியுதவியிலிருந்து பெறப்பட்டது ஆகும்.
# ஆதாம் செயற்கை நீரூற்று

## வரலாறு

நீரூற்றை முதலில் ஊட்டி சந்தை அருகே நிறுவவே முடிவு செய்யப்பட்டது. ஆனால் பின்னர் மக்கள் அதிகம் நடமாடும் பகுதியான மாவட்ட ஆட்சியர் அலுவலகத்தின் முன் வைப்பதே சரியாக இருக்கும் என்று தீர்மானிக்கப்பட்டது. நீரூற்று கட்டி முடிக்கப்பட்ட பின்னரே நீரூற்று ஒழுங்காகச் செயல்படப் போதுமான தண்ணீர் வசதி இல்லாதது கண்டறியப்பட்டது. இறுதியாக 1898 ம் ஆண்டு நீரூற்று தற்போது அமைந்துள்ள பகுதியான சேரிங் கிராசிற்கு மாற்றப்பட்டது. சேரிங் கிராசு பகுதியின் அடையாளமாக அங்கிருந்த மஞ்சள் நிறத்தில் பூக்கும் மெலனோசைலான் மரம் ஆடம்சு நீருற்று நிறுவப்படுவதற்காக அகற்றப்பட்டது.
# ஆதாம் செயற்கை நீரூற்று

## சுற்றுலாத் தளம்

இந்த நீரூற்று ஊட்டியின் மிக முக்கியமான மற்றும் அழகான இடத்தில் ஒன்றில் அமைந்துள்ளதால் ஊட்டியின் ஒரு முக்கியமான சுற்றுலாத்தளமாக அனைவரின் கவனத்தையும் ஈர்க்கிறது.
# லவ்டேல் தொடருந்து நிலையம்

**லவ்டேல் தொடருந்து நிலையம்** (*Lovedale railway station*,நிலையக் குறியீடு:*LOV*) இந்தியாவின், தமிழ்நாட்டில், நீலகிரி மாவட்டத்தில் உள்ள லவ்டேல் என்னும் இடத்தில் அமைந்துள்ள ஒரு தொடருந்து நிலையமாகும்.
உதகமண்டலம் நகரத்திற்கு தெற்கே உள்ள லவ்டேல் என்ற பகுதியில் இந்த தொடருந்து நிலையம் இயங்குகிறது. 1908 ஆம் ஆண்டு அமைக்கப்பட்ட நீலகிரி மலை இரயில் பாதையில் இடம்பெற்றுள்ள தொடருந்து நிலையங்களில் இதுவும் ஒன்றாகும். குறிப்பிடத்தக்க சுற்றுலாத்தலமாகவும் லவ்டேல் தொடருந்து நிலையப் பகுதி கருதப்படுகிறது. இந்த தொடருந்து நிலையம் ஒரு உலக பாரம்பரியக் களமாகும். ஊட்டிக்கு சுற்றுலா வரும் பயணிகள் விரும்பி பயணித்து வந்து தங்குமிடமாகவும் இத்தளம் கருதப்படுகிறது. இது தென்னக இரயில்வேக்கு உட்பட்ட சேலம் கோட்டத்தின் கீழ் செயல்படுகிறது.
# லவ்டேல் தொடருந்து நிலையம்

## தொடருந்துகள்

| எண்: | தொடருந்து எண்: | புறப்படும் இடம் | சேரும் இடம் | தொடருந்து பெயர் |  |
| --- | --- | --- | --- | --- | --- |
| 1. | 56136/56137 | மேட்டுப்பாளையம் | உதகமண்டலம் | பயணிகள் இரயில் |  |
| 2. | 56140/56141 | உதகமண்டலம் | குன்னூர் | பயணிகள் இரயில் |  |
| 3. | 56142/56143 | உதகமண்டலம் | குன்னூர் | பயணிகள் இரயில் |  |
| 4. | 56138/56139 | குன்னூர் | உதகமண்டலம் | பயணிகள் இரயில் | } |
# இந்தியாவின் ஊராட்சி மன்றம்

**ஊராட்சி மன்றம்** (**பஞ்சாயத்து அரசு**, *Panchayath Raj*) தெற்காசிய அரசு அல்லது அரசியல் முறை குறிப்பாக இந்தியா, பாக்கித்தான், நேபாளம் போன்ற நாடுகளில் பின்பற்றப்பட்டு வருகின்றது. பஞ்சாயத்து என்பதின் பஞ்ச் என்பது ஐந்தையும் யாத் என்பது மன்றம், பேரவை அல்லது கூட்டம் இவைகளைக் குறிக்கும் கிராம வழக்கு சொல்.  
கிராமங்களில் கிராம வாழ் மக்களிடையே ஏற்படும் சிக்கல்கள் மற்றும் சர்ச்சைகள் இவைகளை இவர்களின் குழுக்கள் மூலம் தீர்வு காண்பது வழிவழியாகப் பின்பற்றி வந்த செயலாகும். ஊராட்சி மன்றங்கள் சாதிய அமைப்புகளால் சில இந்தியப் பகுதிகளில் காப் எனப்படும் குழுவைக் குறிப்பதல்ல. இது சாதிய அமைப்புகளில் இருந்து வேறுபட்டது.  
பஞ்சாயத்து அரசு என்ற சொல் மகாத்மா காந்தியால் பிரித்தானிய ஆளுகையின் போது அறிமுகப்படுத்தப்பட்டது. அவருடைய கிராமங்களை நேசிக்கும் பார்வையில், கிராம சுவராச்சு கோட்பாட்டின் படி இச்சொல் அறிமுகப்படுத்தப்பட்டது. (கிராம சுயாட்சி அல்லது சுய ஆளுமை). தமிழில் இது ஊராட்சி என்ற சொல்லால் வழங்கப்படுகின்றது.
# இந்தியாவின் ஊராட்சி மன்றம்

## அறிமுகம்

கிராமங்களுக்கு அதிக முக்கியத்துவம் கொடுக்கும் விதமாக இந்திய அரசியலமைப்பில், 73-ஆவது திருத்தமாக 1992-இல் கொண்டுவரப்பட்டு நிறைவேற்றப்பட்டது. இத்திருத்தச்சட்டத்தின்படி கிராம ஊராட்சிகள் அதிக ஆளுமை பெற்றவைகளாகும் வகையில் அதிகாரப் பரவலாக்கம், பொருளாதார வரைவு மற்றும் சமூக நீதி போன்ற கிராம ஊராட்சித் தொடர்பான 29 செயல் திட்டங்களை 11-ஆவது அட்டவணையில் வெளிப்படுத்தியதின் விளைவாக கிராமங்கள் அதிக முக்கியத்துவம் கண்டது.
# இந்தியாவின் ஊராட்சி மன்றம்

## நிதி

- ஊராட்சிகள் அதன் நிதி ஆதாரங்களை மூன்று வழிகளில் பெற்றுக் கொள்ள வழிவகை செய்யப்பட்டுள்ளன.
- உள் அமைப்புகள் பெற்றுக் கொள்ளும் விதமாக மைய நிதி ஆணையம் பரிந்துரைத்ததின் படி பெற்றுக் கொள்ளலாம்.
- மைய ஆதரவளிப்போர் குழக்கள் மூலம் நிதி ஆதாரங்கள் அமல்படுத்தப்படுகின்றது.
- மாநில அரசின் மாநில நிதி ஆணையப் பரிந்துரையின் படி நிதி ஆதாரங்கள் வழங்குகின்றது.
# இந்தியாவின் ஊராட்சி மன்றம்

## வரலாறு

ஊராட்சி மன்றம் ஏப்ரல் 24, 1993-ஆம் ஆண்டு இந்திய அரசியலமைப்பின் 1992, 73-ஆவது திருத்தச் சட்டத்தின்படி இந்தியாவில் அமல் படுத்தப்பட்டது. டிசம்பர் 24, 1996 பழங்குடியினர் வாழும் பகுதிகளான எட்டு மாநிலங்களில் (ஆந்திரப் பிரதேசம், பீகார், குஜராத்து, இமாச்சலப் பிரதேசம், மத்தியப் பிரதேசம், மகாராட்டிரம், ஒரிசா மற்றும் இராஜஸ்தான்) விரிவுபடுத்தப்பட்டது.
# இந்தியாவின் ஊராட்சி மன்றம்

## பிற இந்திய மொழி பெயர்கள்

மத்திய இந்தியாவில் **பஞ்சமண்டலிகள்**  
பீகாரில் **கிராம சென பாதங்கள்**  
இராஜஸ்தானி<nowiki/>ல் **பஞ்ச குலங்கள்** என்ற சொல்லால் வழங்கப்படுகின்றது.
# இந்தியாவின் ஊராட்சி மன்றம்

## ஊராட்சி மண்றத்தின் பணிகள்

ஊராட்சி மன்றத்தின் மூலம் நிறைவேற்றப்படும் பணிகள்
1. தெரு விளக்குகள் அமைத்தல்.
1. ஊர்ச் சாலைகள் அமைத்தல்
1. குடிநீர் வழங்குதல்.
1. கழிவுநீர்க் கால்வாய் அமைத்தல்.
1. சிறிய பாலங்கள் கட்டுதல்.
1. வீட்டுமனைப் பிரிவுகளுக்கு அனுமதி வழங்குதல்.
1. கிராம நூலகங்களைப் பராமரித்தல்.
1. தொகுப்பு வீடுகள் கட்டுதல்.
1. இளைஞர்களுக்கான பொழுதுபோக்கு மற்றும் விளையாட்டு மைதானங்களை நிறுவுதல், பராமரித்தல் ஆகியன ஆகும்.
# இந்தியாவின் ஊராட்சி மன்றம்

## இதனையும் காண்க

- மாவட்ட ஊராட்சி
- ஊராட்சி ஒன்றியம்
- கிராம ஊராட்சி
- வட்டார வளர்ச்சி அலுவலகம்
- மாவட்ட ஊரக வளர்ச்சி முகமை
# மெகாலோசாரஸ்

**மெகாலோசாரஸ்** (*Megalosaurus*) என்பது ஊர்வன வகையைச் சேர்ந்த தொன்மாவாகும். இது 16 கோடி ஆண்டுகளுக்கு முன்பு வாழ்ந்ததாக கருதப்படுகிறது.  
இந்த மிருகத்தின் எலும்புக்கூடு தொகுதிகள் பல இடங்களில் கண்டெடுக்கப்பட்டு இங்கிலாந்து நாட்டின் காட்சி சாலையிலும், ஆக்சுபோர்டு பல்கலைக்கழக காட்சி சாலையிலும் வைக்கப்பட்டுள்ளது.
# மெகாலோசாரஸ்

## பின்னணி

ஊர்வன இனத்தில் நீளமானது என்ற பெயரைக் குறிக்க "மெகாலோசாரஸ்” என்று அழைக்கப்படுகிறது. இந்த மிருகம் சுமார் 30 அடி நீளமும், உயரம் சுமார் 12 அடி கொண்டது.  
மிக வலிமையான இரண்டு கால்களின் உதவியால் இதன் கணத்த உடல் தாங்கப்பட்டு இருந்திருக்கிறது. முன் இரண்டு கால்கள் மிகச் சிறியதாக இருந்தது. அதனால் அதற்கு எந்தப் பயனும் இருந்திருக்காது என்று கருதுகின்றனர்.  
மற்ற மிருகங்கள் போல் தலை நிமிர்ந்து நிற்காமல் ஒரு படுக்கை வசத்திலேயே வலிமையான இரண்டு கால்களால் தாங்கப்பட்டு, தலைப் பகுதியும் உடல் பகுதியும் சமமாக இருக்க இதன் உடலின் பின் பகுதியான வால் திண்மையான நீண்டு இருந்திருக்கிறது.  
குனிந்த நிலையிலேயே இரண்டு கால்களின் உதவியால், ஓடவோ நடக்கவோ செய்திருக்க வேண்டும் என்று தொல்லுயிர் அறிஞர்கள் கண்டு பிடித்துள்ளனர். இதன் பொரிய தலையும் கூர்மையான பற்களும் இது ஒரு மாமிசம் உண்ணும் விலங்காக வாழ்ந்திருக்கிறது என்று தெரிகிறது.
# திவவு

## **திவவு**

யாழில் நரம்புகளைக் கோடு என்னும் உறுப்பில் இணைக்கும் நிலையில் அமைந்த வார்க்கட்டு **திவவு** எனப்படும். இது யாழில் நரம்பினை வலித்தற்கும்,மெலித்தற்கும் பயன்பட்டது. மாடகம் எனப் பிற்காலத்தார் பயன்படுத்திய முறுக்காணி பழமை பொருந்திய சீறியாழ் பேரியாழ்களிலே அமைக்கப்பெறவில்லை. கரிய நிறமுடைய கோட்டின்மீது கட்டப்பட்ட திவவானது கரிய நிறமுடைய பெண்ணின் கையில் அணியப்பட்ட வளையல் போலவும், கருங்குரங்கின் கையினைச் சுற்றிய பாம்பு போலவும் வடிவுபெற்றிருந்தது என்பது பத்துப்பாட்டில் ஆற்றுப் படைப்பாடல்களால் அறியப்படும்.
# பானியுனிபோ கோவில்

**பானியுனிபோ** (இந்தோனேசியம்: *Banyunibo*) என்பது இந்தோனேசியாவின், யோகியாகர்த்தா, சிலேமேன் ஆட்சிப்பகுதியின் *(Sleman Regency),* பிரம்பானன், செபிட் குக்கிராமத்தில் உள்ள 9 -ஆம் நூற்றாண்டைச் சேர்ந்த ஒரு பௌத்தக் கோயிலாகும்.  
நவீன யோகியாகர்த்தா கிழக்குப் பகுதியில் ரத்து பொக்கோ தொல்லியல் பூங்காவின் *(Ratu Boko archaeological park)* நெல் வயல்களால் சூழப்பட்ட ஒரு குறுகிய பள்ளத்தாக்கில் இந்தக் கோயில் அமைந்துள்ளது. மேலும் வடக்கில் பிரம்பானான் கோயில், தெற்கே கூனுங் ஸீயு மலைகள், குனோங் கிதுல் மலைகளின் நீட்சியில் உள்ளது.
# பானியுனிபோ கோவில்

## கட்டிடக்கலை

பானியுனிபோ ஸ்தூபியானது தனித்துவமான கிரீடம் போன்ற வளைந்த கூரை வடிவமைப்பைக் கொண்டுள்ளது. நடு ஜாவாவில் எஞ்சியுள்ள புத்தக் கோயில்களில் இந்த மாதிரி அமைப்பு தனிப்பட்டதாக உள்ளது.வளைந்த கூரையானது பொதுவாக தாமரை அல்லது பத்ம இதழ்களை அடையாளப்படுத்துவது அல்லது பண்டைய ஜாவா கட்டிடக்கலையில் பொதுவான ஐஜீக் இழைகளிலிருந்து (அரிங்கா மரத்தைச் சுற்றிபிணைந்த கருப்பு இழைக்கொடி) இருந்து உருவாக்கப்பட்ட கரிம கூரையைப் பிரதிபலிப்பதாக இருக்க வேண்டும், மேலும் இன்றும் பலினீஸ் கோவில் கூரை கட்டமைப்பில் காணப்படுகிறது.  
முக்கிய கட்டமைப்பானது தரைமட்டத்தில் ஸ்தூபியை சூழந்த கட்டமைப்பு ஆகும், இதன் அடித்தளம் இன்றும் காணக்கூடியதாக உள்ளது. இந்த ஸ்தூபிகளின் அஸ்திவாரங்கள் கோயிலின் தெற்குப் பகுதியில் மூன்று ஸ்தூபிகளின் வரிசையில் அமைக்கப்பட்டிருக்கின்றன.  
கிழக்குப் பக்கத்தில் மூன்று ஸ்தூபிகளின் அடித்தளங்கள் உள்ளன.  வடக்குப் பகுதியிலும் மூன்று ஸ்தூபிகளின் தளத்தைக் கொண்டிருக்கலாம், இருப்பினும் அது இன்னும் பூமியில் ஒரு மீட்டர் கீழே புதைந்துள்ளது. முதன்மைக் கோவில் மேற்கு நோக்கி உள்ளது.
# உப்புக் கழிப்பு

**உப்புக் கழிப்பு** அல்லது **உப்புக் கவாத்து** (Salt pruning) என்பது கடல்நீரால் உருவாக்கப்படும் உப்புநீராவிக்காற்று கரையை நோக்கி வீசும் போது காலப்போக்கில் கடற்பகுதியில் இருக்கும் மரங்கள் அல்லது புதர்களின் வடிவத்தை மாற்றமடையச் செய்யும் ஒரு செயல்முறையாகும். இந்தச் செயல்முறை உப்பு நீர்நிலையை எதிர்கொள்ளும் தாவரத்தின் காற்றுமறைவுப் பக்கத்திலுள்ள இலைதழைகளை விட காற்றெதிர்நோக்கும் பக்கத்திலுள்ள இலைதழைகளையும் கிளைகளையும் வெகுவாகச் சிதைக்கிறது. இதன் விளைவாகத் தாவரங்களின் உருவ வளர்ச்சி கடலிலிருந்து எதிராக "பின்னோக்கி இழுத்து"ச் செல்லப்படுவதைப் போல் சமச்சீரற்றதாகத் தோற்றமளிக்கின்றது.
# உப்புக் கழிப்பு

## எடுத்துக்காட்டுகள்

இந்த வகையான நிகழ்வுகளுக்கு உலகளவில் பல்வேறு எடுத்துக்காட்டுகள் உள்ளன. ஐக்கிய அமெரிக்காவின் கிழக்குப்பகுதியில் லாங் தீவில் ஆளிச் சதுப்புநிலத்தில உப்புக் கழிக்கப்பட்ட குவெர்க்குஸ் ஸ்டெல்லாட்டாக்கள் எனப்படும் கம்பக் கருவாலிகள் காணப்படுகின்றன. கலிபோர்னியாவின் சான் டியாகோ வட்டத்தில் பைனுஸ் டோர்ரேயானாத் தொகுதி பசிபிக் பெருங்கடலிலிருந்து வரும் உப்புக்காற்றால் உப்புக் கழிக்கப்பட்டுவருகின்றது.  
கலிபோர்னியாவின் லா ஹோயாவில் உள்ள டோரெ பைன்ஸ் குழிப்பந்தாட்டத் திடலின் இலச்சினையாக உப்புக் கழிக்கப்பட்ட டோரெ பைன் உள்ளது.
# அங்கிதா தாஸ்

**அங்கிதா தாஸ்** (Ankita Das) (பிறப்பு:17 சூலை 1993) என்பவர் மேற்கு வங்காளத்தின் சிலிகுரியைச் சேர்ந்த இந்திய மேசைப்பந்தாட்ட வீரர். இவர் 2012 கோடைக்கால ஒலிம்பிக் போட்டிகளில் பெண்கள் ஒற்றையர் பிரிவில் கலந்துகொண்டார்.
# அங்கிதா தாஸ்

## ஆரம்பகால வாழ்க்கை

இவர் அசிம் குமார் தாஸ் மற்றும் சங்கீத தாஸ் தம்பதியருக்கு 17 சூலை 1993 இல் மேற்கு வங்கம், டார்ஜீலிங் நகரில் பிறந்தார். இவர் சிலிகுறி கல்லூரியில்  பி. ஏ பட்டம் பெற்றவர்
# அங்கிதா தாஸ்

## வாழ்க்கை

அங்கிதா தாஸ்,75ஆவது மூத்தோர்மேசைப்பந்தாட்ட நிகழ்வில் முதன்மை வெற்றியாளராக வெற்றிக் கனியைப் பறித்தார்.
# உனலாசுக்கா தீவு

**உனலாசுக்கா** (*Unalaska*, *Nawan-Alaxsxa*, உனலாசுக்காவின் மிக உயர்ந்த புள்ளி மக்கூசின் மலை செயற்பாட்டில் உள்ள ஓர் எரிமலை ஆகும்.  
*உனலாசுக்கா* என்பது தீவின் அலூசிய மொழிப் பெயர் ஆகும். இப்பெயரின் தோற்றம் பற்றி பல கோட்பாடுகள் உள்ளன; பெரும்பாலும், இப்பெயர் உருசிய மொழிச் சொல்லான ஊனலாசுக்கா என்பதிலிருந்து உருவானது, இது முக்கிய நிலப்பகுதிக்கு அருகில் உள்ள நவன் அலாசுக்காசின் அலூட் மொழிச் சொல்லின் தழுவலாகும்.
# உனலாசுக்கா தீவு

## வரலாறு

உனங்கன் அல்லது அலூட்டுகள் என அழைக்கப்படும் பூர்வீக உனலாசுக்க மக்கள், தீவில் குறைந்தது 10,000 ஆண்டுகளாக வாழ்ந்து வருகின்றனர். 1741 ஆம் ஆண்டு விட்டஸ் பெரிங் என்ற மேற்கத்தியரால் இத்தீவு முதன்முதலில் காணப்பட்டது. 1759 அளவில், உனலாசுக்கா தீவில் குறைந்தது 3,000 அலூட்டுகள் வாழ்ந்தனர். உருசியக் குடியேற்றம் 1759 இல் ஆரம்பமானது. ஆனால் நான்கு ஆண்டுகளுக்குப் பிறகு அக்குடியேற்றம் நான்கு வணிகக் கப்பல்களுடன் சேர்ந்து அலூட்டுகளால் அழிக்கப்பட்டது. இந்த தாக்குதல்களில் 162 உருசியக் குடியேற்றவாசிகள் கொல்லப்பட்டனர். தப்பிப்பிழைத்தவர்கள் 1764 இல் உருசியர்களால் மீட்கப்படும் வரை தங்களைத் தாங்களே பாதுகாக்க முடிந்தது. இந்த நிகழ்வு சுமார் 5,000 அலியூட்களின் உயிரைப் பறித்த பூர்வீக மக்களுக்கு எதிரான இரத்தக்களரிப் பழிவாங்கலைத் தூண்டியது. 1787 வாக்கில், பல அலூட் கடல் நாய் வேட்டைக்காரர்கள் உருசிய அமெரிக்க நிறுவனத்தால் அடிமைப்படுத்தப்பட்டனர். 1840 வாக்கில், 200 முதல் 400 அலியூட்டுகள் மட்டுமே இன்னும் தீவில் வாழ்ந்தனர்.  
1788 ஆம் ஆண்டு எசுட்டெபான் ஒசே மார்ட்டினெசு, கோன்சலோ லோபஸ் டி காரோ ஆகியோரின் பயணம் அலாசுக்காவின் கடற்கரையை உனலாசுக்கா தீவு வரை ஆய்வு செய்தது, இது எசுப்பானியா இதுவரை ஆய்வு செய்ததில் மிகத் தொலைவில் உள்ள மேற்குப் பகுதியைக் குறிக்கிறது. இதே ஆண்டில், ஆங்கிலேய ஆய்வாளர் ஜேம்ஸ் குக் இத்தீவிற்கு வந்தார், இத்தீவின் பெயரை அவர் ஊனலாசுக்கா என்று பதிவு செய்தார்.  
1988 மே 31 அன்று மாஸ்கோவில், அமெரிக்க அரசுத்தலைவர் ரானல்ட் ரேகன், 19-ஆம் நூற்றாண்டில் அமெரிக்கர்களும், உருசியர்களும் இத்தீவில் சந்தித்ததை ஆரம்பகால அமெரிக்க-உருசிய நட்பின் எடுத்துக்காட்டு என்று குறிப்பிட்டார்.  
2004 திசம்பர் 8 இல், மலேசியாவின் சரக்குக் கப்பல் *செலென்தாங் ஆயு* பெரும் எண்ணெய்க் கசிவால் இத்தீவில் மூழ்கியது.
# விடுதலை மணி

**விடுதலை மணி** (*Liberty Bell*) என்பது ஐக்கிய அமெரிக்காவின் விடுதலையின் உருவகச் சின்னமாக பென்சில்வேனியா மாநிலத்தில் பிலடெல்பியா நகரில் அமைந்துள்ளது. பென்சில்வேனியா மாநில மாளிகையில் வைக்கப்பட்டிருந்த இந்த மணி, தற்போது பென்சில்வேனியா தேசிய வரலாற்றுப் பூங்காவில் வைக்கப்பட்டுள்ளது. இந்த மணி இலண்டன் லெசுட்டர், பாக் நிறுவனத்தினால் உருவாக்கப்பட்டு, "அனைத்து நிலங்களிலும் அதன் அனைத்து குடியிருப்பாளர்களுக்கும் விடுதலையை அறிவிக்கவும்" (லேவியராகமம் புத்தகத்திலிருந்து ஒரு விவிலியக் குறிப்பு ) என்ற வரிகள் பொறிக்கப்பட்டு 1752 ஆம் ஆண்டில் பென்சில்வேனிய மாகாண சபையினால் பிரகடனப்படுத்தப்பட்டது. பிலடெல்பியாவுக்கு வந்தபின் மணி முதலில் ஒலித்த பின்னர் வெடிப்புகள் ஏற்பட்டன. உள்ளூர் தொழிலாளர்களான ஜான் பாஸ் மற்றும் ஜான் ஸ்டோ ஆகியோரால் இரண்டு முறை மறுசீரமைக்கப்பட்டது. இவர்களின் கடைசிப் பெயரக்ள் மணியில் பொறிக்கப்பட்டுள்ளன. மணியில் ஆரம்ப ஆண்டுகளில், சட்டமன்ற உறுப்பினர்களை சட்டமன்ற அமர்வுகளுக்கு வரவழைக்கவும், பொதுக் கூட்டங்கள் மற்றும் பிரகடனங்கள் குறித்து குடிமக்களை எச்சரிக்கவும் இந்த மணி பயன்படுத்தப்பட்டது.
# மாகிம் துணை வழித்திட்டம்

**மாகிம் துணை வழித்திட்டம்** அல்லது **ஆா்டியோ பேசிக்குலார்** (Mahaim accessory pathway or atriofascicular accessory pathway) என்பது உள்ளுறுப்பு இணைப்பு ஆகும். சாதாரண ஏட்டிரியோ வெண்ட்ரி குலார் அமைப்புக்கும் வெண்டிரிகளுக்கும் இடையில் உள்ள இணைப்பு வழித்தடம் ஆகும்.
# ரெட்டிபட்டி

**ரெட்டிப்பட்டி** (*Reddipatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியம், தாசிரஅள்ளி ஊராட்சிக்கு உட்பட்டது.
# ரெட்டிபட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 31 கிலோமீட்டர் தொலைவிலும், அரூரிலிருந்து 17 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'47.7"N 78°21'22.8"E ஆகும்.
# ரெட்டிபட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 36 குடும்பங்களும் 134 மக்களும் வசிக்கின்றனர். இதில் 67 ஆண்களும் 67 பெண்களும் அடங்குவர்.
# உழவில்லா உழவு

**உழவிலா உழவு** (No-till farming) உழவிலா உழவுக்கு பூஜ்ய உழவு என்று மற்றுமொரு பெயர் உண்டு. இம்முறையில் மண்ணை உழவு செய்யாமல் விவசாயம் செய்வதாகும். மண்ணை தொந்திரவு செய்யாததால் அதில் நுண்ணுயிர் பெருக்கம் ஏற்பட்டு மண்ணில் அங்கக அளவு அதிகரிப்பதால், மண்ணின் நீர் பிடிப்புதிறன் அதிகரிக்கின்றது.மண்ணில் உயிரியல் ஊட்டம் அதிகரிக்கிறது. 1940 ம் ஆண்டு **உழவில்லா உழவு** என்ற முறையை எட்வர்டு எச் ஃபல்க்னர் என்ற ஆராய்ச்சியாளர் தொடங்கினார். அமெரிக்காவில் இம் முறை பரவலாக கடைபிடிக்கப்படுகிறது. இம் முறையில் செலவு குறைவு.
# கேனாங்கின் ஒளித்திரை சோதனை

**கேனாங்கின் ஒளித்திரை சோதனை** (*Ganong's light screen experiment*) என்பது ஒளிச்சேர்க்கைக்கு ஒளி அவசியம் என்பதை நிரூபிக்க உதவும் ஒரு சோதனையாகும். கேனாங்கின் ஒளித்திரை கருவியில் வட்ட வடிவ தகட்டில் நட்சத்திர வடிவ பகுதியும் அதன் கீழ்ப்பகுதி உள்ளீடற்ற உருளையைக் கொண்டும் அமைக்கப்பட்டிருக்கும். இவ்விரண்டு பகுதிகளும் இடுக்கி போன்ற அமைப்பால் இணைக்கப்பட்டிருக்கும். இதில் நட்சத்திர பகுதி வழியே மட்டுமே ஒளி ஊடுருவ முடியும். நட்சத்திர வடிவ தகட்டிற்கும் உருளைக்கும் இடையே தொட்டித் தாவரத்தின் ஒரு இலையைப் பொருத்த வேண்டும். இந்த அமைப்பினை சூரிய ஒளியில் 4 முதல் 6 மணி நேரம் வரை வைத்திருக்க வேண்டும். கேனாங்கின் ஒளித்திரை கருவியோடு இணைக்கப்பட்டிருந்த அந்த இலையை ஸ்டார்ச் சோதனைக்கு உட்படுத்தும் போது, நட்சத்திர வடிவ பகுதியின் வழியாக ஒளியைப் பெற்ற இலைப்பகுதி மட்டும் நீல நிறமாக மாறுகிறது. இதன் மூலம் ஒளிச்சேர்க்கைக்கு சூரிய ஒளி அவசியம் என்பதை கேனாங்கின் ஒளித்திரை சோதனை மூலம் நிருபிக்கலாம்.
# போடிநாய்க்கன்பட்டி

**போடிநாய்க்கன்பட்டி** (*Bodinaickenpatti*) என்பது இந்தியாவின் தமிழ்நாட்டில் அமைந்துள்ள தர்மபுரி மாவட்டம், மொரப்பூர் ஊராட்சி ஒன்றியம், தாசிரஅள்ளி ஊராட்சிக்கு உட்பட்ட ஒரு சிற்றூர் ஆகும்.
# போடிநாய்க்கன்பட்டி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'25.9"N 78°22'36.3"E ஆகும். இங்கு 60 குடும்பங்களும் 236 மக்களும் வசிக்கின்றனர். இதில் 120 ஆண்களும் 116 பெண்களும் அடங்குவர்.
# வண்டலூர் காப்புக் காடுகள்

**வண்டலூர் காப்புக்காடுகள்** (*Vandalur Reserve Forest*) சென்னையின் தென்மேற்குப் பகுதியில் உள்ள வண்டலூரின் புறநகர் பகுதியில் அமைந்துள்ள ஒரு பாதுகாக்கப்பட்ட பகுதியாகும். இது நகரின் மையப்பகுதியில் இருந்து 30 கிலோ மீட்டர் தொலைவில் அமைந்துள்ளது. இந்த வனப்பகுதி மேற்கில் மாபெரும் தெற்கு வழித்தடத்தாலும், வடக்கு மற்றும் கிழக்குப்பகுதிகளில் சுந்தானந்த பாரதி தெருவாலும் தெற்குப்பகுதியில் வண்டலூர்-கேளம்பாக்கம் சாலையாலும் சூழப்பட்டுள்ளது. இந்திய துணைக்கண்டத்தில் உள்ள மிகப்பெரிய விலங்கியல் பூங்காவான அறிஞர் அண்ணா விலங்கியல் பூங்கா இந்தக் காப்புக் காட்டில் அமைந்துள்ளது.
# வண்டலூர் காப்புக் காடுகள்

## வரலாறு

1976ஆம் ஆண்டில், 1,265 ஏக்கர் (512 ஹெக்டேர்) பரப்பளவில் உள்ள ஒரு பகுதி, தமிழ்நாடு வனவியல் திணைக்களம் முதலில் அமைக்கப்பட்ட சென்னை மிருகக்காட்சிசாலையின் புதிய இடமாகக் குறிக்கப்பட்டது (ஆரம்பத்தில் பூங்கா நகரில்). 1979ஆம் ஆண்டில் 75 மில்லியன் ஆரம்ப செலவில் வேலை ஆரம்பமானது, சூலை 24, 1985 அன்று, அறிஞர் அண்ணா உயிரியல் பூங்கா என பொதுமக்களின் பார்வைக்காக திறக்கப்பட்டது. 2001ஆம் ஆண்டில், மிருகக்காட்சிக்கு அருகில் அமைந்துள்ள 92.45 ஹெக்டேர் (228.4 ஏக்கர்) நிலப்பரப்பு மிருகக்காட்சிசாலைக்காக கையகப்படுத்தப்பட்டு கைவிடப்பட்ட காட்டு விலங்குகளுக்கு ஒரு மீட்பு மற்றும் புனர்வாழ்வு மையத்தை உருவாக்கபட்டது. இதன் காரணமாக இந்த மிருகக்காட்சி சாலையின் அளவு 1,490 ஏக்கர் (602 ஹெக்டேர்) அளவிற்கு அதிகரிக்கப்பட்டது.
# வண்டலூர் காப்புக் காடுகள்

## மேலும் பார்க்க

- அறிஞர் அண்ணா விலங்கியல் பூங்கா
- நன்மங்கலம் வன பகுதி
# சீரொளித் துப்பாக்கி

துப்பாக்கிகள்]]
**லேசர் துப்பாக்கிகள்** என்பவை வழக்கமாக இராணுவத்தில் பயன்படுத்தப்படும் துப்பாகிகளுக்கு மாறாக இலக்குகளின் மீது எதிரொளிக்கும் வகையிலும் பயன்படுத்தலாம். சிங்கப்பூரில் 2010 கோடைக்கால இளைஞர் ஒலிம்பிக்ஸில் வெற்றிகரமான சோதனைக்குப் பிறகு 2012 கோடைகால ஒலிம்பிக்கில் நவீன பெண்டத்லான் பயன்பாட்டிற்காக லேசர் துப்பாகிகள் பயன்படுத்தப்பட்டன.
# பெட்டிரி, மேற்கு வர்ஜீனியா

அமெரிக்காவின் மேற்கு வர்ஜீனியா மாகாணத்தில் மெர்ஸெர் கவுண்டியில் உள்ள ஒரு இணைந்திராத சமூகம்.
# பெட்டிரி, மேற்கு வர்ஜீனியா

## வரலாறு

பெட்டிரி என்ற தபால் அலுவலகம் 1907 ஆம் ஆண்டில் நிறுவப்பட்டது, மற்றும் 1952 வரை அறுவை சிகிச்சையில் இருந்தது. சி.ஆர்.டபிள்யூ. பெட்டிரி, ஆரம்பகால தபால் மாஸ்டர், தனது பெயரை சமூகத்திற்கு கொடுத்தார்
# ஹைனக-மிக்கூலிச் குழலுட்குறுக்க அறுவை மருத்துவம்

**ஹைனக-மிக்கூலிச் குழலுட்குறுக்க அறுவை மருத்துவம்** (Heineke-Mikulicz strictureplasty) என்பது பொதுவாக ஏற்றுக் கொள்ளப்பட்ட குழலுட்குறுக்க அறுவை மருத்துவமுறை. இம்மானுவல் லீ, ஒரு இந்திய அறுவைமருத்துவ வல்லுனரான கட்டாரியால் விவரிக்கப்பட்ட கடைச்சிறுகுடலின் குழல்வடிவ குறுக்கங்களின் அறுவைமுறைப் போன்ற நுட்பத்தை அறிந்தபின் 1976 ஆம் ஆண்டில் குரானின் நோய்க்குத் தீர்வை அளிப்பதற்காக இம்முறையை அறிமுகப்படுத்தினார். இந்த மருத்துவமுறை ஹைனக-மிக்கூலிச்சின் அகலமாக்குமுறையை ஒத்திருப்பதால் அவர்களின் பெயராலேயே இதுவும் வழங்கப்படுகின்றது  
இந்த நுட்பம் 7 செ.மீக்குக் குறைவாக உள்ள குழலுட்குறுக்கங்களைச் சரிசெய்ய உகந்ததாகும். இந்த நுட்பமுறையில் வயிற்றோடு பொருந்திய குடலின் உட்பகுதியில் நீளவாக்கில் குழல்குறுக்கத்திற்கு அண்மையில் 2 செ.மீ சேய்மையில் 2 செ.மீ என்ற அளவில் உட்புறமாக வெட்டப்படுகின்றது. பின்னர் குறுக்குவாக்கில் ஒன்று அல்லது இரண்டு அடுக்குகளில் இந்தக் குடலறுவைப்பகுதி மூடப்படுகின்றது.
# ஆவலம்பட்டி

**ஆவலம்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், மொரப்பூர் ஊராட்சி ஒன்றியம், தாசிரஅள்ளி ஊராட்சிக்கு உட்பட்ட ஒரு கிராமம் ஆகும்.
# ஆவலம்பட்டி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'59.8"N 78°23'04.6"Eஆகும். இங்கு 143 குடும்பங்களும் 535 மக்களும் வசிக்கின்றனர். இதில் 257 ஆண்களும் 278 பெண்களும் அடங்குவர்.
# பிணைப்பு வலிமை

**பிணைப்பு வலிமை** (Bond Strength) என்பது வேதியலில் பிணைப்பில் உள்ள அணுக்கள் ஒன்றுடன் ஒன்று சோ்வது ஆகும். இவ்வளவீடு சராசரி பிணைப்பு அடக்கம் அழைக்கப்படுகிறது.இது அந்த அணுவின் இணை திறனை நிா்ணயிக்கிறது. பிணைப்பு வலிமையானது பிணைப்பு தரத்துடன் மருமனறி தொடா்புடையது.
# பிணைப்பு வலிமை

## அவையாவன

- பிணைப்பு ஆற்றலானது எளிய பிணைப்பிற்கு நீண்ட கணக்கீடுகளை உள்ளடக்கியது.
- பிணைப்பு - விலகல் ஆற்றல்
- வலிமை குறைந்த விசை மாறிலி  
பிணைப்பு விலகல் ஆற்றல் (என்டல்பி) என்பது பிணைப்பு விலகல் ஆற்றல், பிணைப்பு ஆற்றல் அல்லது பிணைப்பு வலிமை (சுருக்கம்: BDE , BE , அல்லது D ) என்றும் குறிப்பிடப்படுகிறது . இது பின்வரும் பிளவுகளின் நிலையான வெப்ப அடக்க மாற்றமாக வரையறுக்கப்படுகிறது: R - X → R + X . Dº(R - X ) ஆல் குறிக்கப்படும் பிணைப்பு விலகல் ஆற்றல், பொதுவாக தெர்மோகெமிக்கல் சமன்பாட்டால் பெறப்படுகிறது,  
:<math>
\begin{array}{lcl}
\mathrm{D^\circ(R-}X) \ = \Delta H^\circ_f\mathrm{(R)} + \Delta H^\circ_f(X) - \Delta H^\circ_f(\mathrm{R}X)
\end{array}
</math>  
எடுத்துக்காட்டாக, மீத்தேன் BE <sub>(C-H)</sub> இல் உள்ள கார்பன் - ஹைட்ரஜன் பிணைப்பு ஆற்றல் என்பது மீத்தேன் ஒரு மூலக்கூறை ஒரு கார்பன் அணுவாகவும் நான்கு ஹைட்ரஜன் ரேடிக்கல்களாகவும் உடைத்து , நான்கால் வகுக்கப்படும் வெப்ப அடக்க மாற்றம் (∆ H ) ஆகும். ஒரு குறிப்பிட்ட இணை பிணைக்கப்பட்ட தனிமங்களின் சரியான மதிப்பு குறிப்பிட்ட மூலக்கூறைப் பொறுத்து ஓரளவு மாறுபடும், எனவே அட்டவணைப்படுத்தப்பட்ட பிணைப்பு ஆற்றல்கள் பொதுவாக அந்த வகையான பிணைப்பைக் கொண்ட தேர்ந்தெடுக்கப்பட்ட வழக்கமான இரசாயன இனங்களின் சராசரியாக இருக்கும்.  
**பிணைப்பு ஆற்றல் ( BE )** என்பது கொடுக்கப்பட்ட மூலக்கூறில் உள்ள ஒரு வகை பிணைப்பின் அனைத்து பிணைப்பு-விலகல் ஆற்றல்களின் சராசரியாகும். ஒரே வகையின் பல்வேறு பிணைப்புகளின் பிணைப்பு-விலகல் ஆற்றல்கள் ஒரு மூலக்கூறுக்குள் கூட மாறுபடும். எடுத்துக்காட்டாக, ஒரு நீர் மூலக்கூறு என்பது H-O-H என பிணைக்கப்பட்ட இரண்டு O-H பிணைப்புகளால் ஆனது. H<sub>2</sub>O க்கான பிணைப்பு ஆற்றல் என்பது இரண்டு O-H பிணைப்புகளில் ஒவ்வொன்றையும் வரிசையாக உடைக்கத் தேவையான ஆற்றலின் சராசரி ஆகும்:
:<math>
\begin{array}{lcl}
\mathrm{H-O-H} & \rightarrow & \mathrm{H\cdot + \cdot O-H} & , D_1 \\
\mathrm{\cdot O-H} & \rightarrow & \mathrm{\cdot O\cdot + \cdot H} & , D_2 \\
\mathrm{H-O-H} & \rightarrow & \mathrm{H\cdot + \cdot O\cdot + \cdot H} & , D =(D_1 + D_2)/2 \\
\end{array}
</math>  
பிணைப்பு உடைக்கப்படும் போது, பிணைப்பு எலக்ட்ரான் ஜோடி தயாரிப்புகளுக்கு சமமாக பிரிக்கப்படும். இந்த செயல்முறை ஹோமோலிடிக் பிணைப்பு பிளவு (ஹோமோலிடிக் பிளவு; ஹோமோலிசிஸ்) என்று அழைக்கப்படுகிறது.  
=
# சுரேன் அர்கிலெள

**சுரேன் யுாிவிச் அர்கிலோவ்** (*Suren Yurievich Arakelov*) (பிறப்பு அக்டோபர் 16, 1947, கார்கீவ்) ஆர்மீனிய வம்சத்தைச் சார்ந்த சோவியத் கணிதவியலாளராவா். இவர் தனது செல்வாக்கு கோட்பாட்டால் அறியப்படுகிறாா்.
# சுரேன் அர்கிலெள

## சுயசாிதை

1965 ஆம் ஆண்டிலிருந்து மாஸ்கோ அரசு பல்கலைக்கழகத்தில் கணிதவியல் துறையில் பணியாற்றிய அா்கிலோவ் 1971 இல் பட்டம் பெற்றார்  
1974 ஆம் ஆண்டில், அர்கலோவ் இகோர் ஷாஃபரேவிச் என்பவாின் மேற்பார்வையின் கீழ் மாஸ்கோவின் ஸ்டெக்லொவ் நிறுவனத்திலிருந்து அறிவியல் பட்டப்படிப்பைப் பெற்றார். 1979 வரை மாஸ்கோவில் உள்ள கபுக்கின்எண்ணெய் மற்றும் எரிவாயு உருசிய மாநில பல்கலைக்கழகத்தில் இளநிலைஆராய்ச்சியாளராக பணியாற்றினார். அலெக்சாண்டர் சோல்செனிட்சின் கைது செய்யப்பட்டதற்கு எதிர்ப்புத் தெரிவித்தார். மேலும் கைது செய்யப்பட்டு மனநல மருத்துவமனையில் அனுமதிக்கப்பட்டார். மேலும் தனது ஆராய்ச்சி செயல்களை நிறுத்திவிட்டார். 2014 ஆண்டிலிருந்துதனது மனைவி மற்றும் குழந்தைகளுடன் மாஸ்கோவில் வசிக்கிறார்.
# சுரேன் அர்கிலெள

## அர்கிலோவ்கோட்பாடு

அரகேலோவ் கோட்பாடு பால் வோஜ்தாவால் மோர்டெல் யூகத்திற்கு ஒரு புதிய ஆதாரத்தை வழங்குவதற்காகவும், லாங்கின் மோர்டெல் யூகத்தை பொதுமைப்படுத்தியதற்கு ஜெர்ட் ஃபால்டிங்ஸ் மூலமாகவும் பயன்படுத்தப்பட்டது.
# சுரேன் அர்கிலெள

## வெளியீடுகள்

-
-
-
# ஒளிக்கூண்டு மீன்

**ஒளிக்கூண்டு மீன்** எலும்பு மீன்கள் வகுப்பை சேர்ந்தது. ஆழமான கடல் பகுதிகளில் காணப்படும். ஆக்டினோட்டரிஜயத் துணைவகுப்பைச் சேர்ந்தது.
# ஒளிக்கூண்டு மீன்

## தன்மைகள்

பழுப்பு, சாம்பல் நிறங்களில் காணப்படுகிறது. 2.5 செ.மீ. நீளம் உடையது. கண்கள் பெரியது. ஒளி உறுப்புகள் பெற்றிருப்பதால் ஒளிக்கூண்டு மீன்கள் அல்லது விளக்கு மீன்கள் என்னும் பெயர் பெறுகிறது.
# ஒளிக்கூண்டு மீன்

## உடலமைப்பு

உடலின் இருபுறங்களிலும் ஒளி உறுப்புகள் புலப்படும்படியாக அமைந்துள்ளன. பிற இனங்களில் இருந்து தான் தன் இனத்தை கண்டுகொள்ள முடியும். ஆண் மீன் வால் மேல் பகுதியிலும் பெண் மீன் கீழ்ப்பகுதியிலும் ஒளிபட்டையைப் பெற்றுள்ளன. ஆண் மீன் எதிரிகளை அச்சுறுத்த ஒளி உறுப்புகளை பயன்படுத்துகின்றது. மிதவை உயிரினங்களை எளிதாகக் உட்கொள்கிறது
# ஒளிக்கூண்டு மீன்

## வாழ்விடம்

ஆழ்கடலில் வாழ்கின்றன. கடல் மேல்பரப்பிற்கு செங்குத்தாக இயங்குகின்றது.
# ஒளிக்கூண்டு மீன்

## மீன் குஞ்சுகள்

குளிர் காலம் தொடங்கி கோடைகாலம் வரை பெண் மீன் 200 முதல் 4000 முட்டைகள் வரை இடுகிறது. கடல் மேற்பரப்பில் வாழும். வளர்ச்சியடைந்த பின்னர் ஆழப் பகுதிக்கு செல்லும். மீன்களில் இருந்து வரும் ஒளி நீளம், பச்சை மஞ்சள் வண்ணம்பெற்றிருக்கும்.
# பை. பள்ளிப்பட்டி

**பை. பள்ளிப்பட்டி** (*B. Pallipatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 301. இது பி. பள்ளிப்பட்டி ஊராட்சிக்கு உட்பட்டது.
# பை. பள்ளிப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 38 கிலோமீட்டர் தொலைவிலும், பாப்பிரெட்டிப்பட்டியில் இருந்து 11 கிலோமீட்டர் தொலைவிலும் உள்ளது. மேலும்
இவ்வூரானது கடல்மட்டத்தில் இருந்து சராசரியாக 340 மீட்டர் உயரத்தில் இருக்கிறது. இவ்வூரின் அமைவிடம்11°57'00.2"N 78°16'58.7"E ஆகும்.
# பை. பள்ளிப்பட்டி

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 876 குடும்பங்களும் 3684 மக்களும் வாழ்கின்றனா். இதில் ஆண்கள் 1942 பெண்கள் 1742 ஆவா். இங்கு அரசின் உதவி பெறும் காா்மேல் மேனிலைப்பள்ளி உள்ளது. இப்பள்ளியில் சுமாா் 420 மாணவர்கள் கற்கின்றார்கள். புனித லுாா்து அன்னை ஆலயம் உள்ளது சிறப்பிற்குாியது.
# ஓட்டை விழுந்த ஏரி

**ஓட்டை விழுந்த ஏரி** (Spotted Lake) என்பது கனடாவில் உள்ள பிரித்தானிய கொலம்பியாவின் சிமில்காமீன் பள்ளத்தாக்கின் கிழக்குப் பகுதியில் ஓசோயயூசு நகரின் வடமேற்குப் பகுதியில் அமைந்துள்ள மூடிய வடிநிலப்பகுதியமை உவர்தன்மை மற்றும் காரத்தன்மை கொண்ட ஏரியாகும்.
# ஓட்டை விழுந்த ஏரி

## கனிமம் மற்றும் உப்புச்செறிவு

இந்த ஏரியானது பல்வேறு கனிமங்களைக் கொண்டதாக அமைந்துள்ளது. இந்த ஏரியில் மக்னீசியம் சல்பேட்டு, கால்சியம் மற்றும் சோடியம் சல்பேட்டு ஆகியவற்றின் அடர் படிவுகள் காணப்படுகின்றன. இந்த ஏரியானது இன்னும் எட்டு இதர கனிமங்களையும் சிறிய அளவிலான வெள்ளி மற்றும் தைட்டானியம் போன்ற உலோகங்களையும் கொண்டுள்ளது. ஏரியில் உள்ள பெரும்பாலான நீர் கோடையில் ஆவியாகி, வண்ணமயமான கனிம படிவுகளை வெளிப்படுத்துகிறது. ஏரியின் மீது பெரிய 'புள்ளிகள்' கனிமங்களின் இயைபு மற்றும் பருவகால மழைப்பொழிவு அளவு ஆகியவற்றின் மாற்றங்களுக்கேற்ப தோன்றும். கோடையில் படிகமாகும் மக்னீசியம் சல்பேட்டானது, நிறத்தை மாற்றுவதில் முக்கிய பங்களிக்கிறது. கோடையில், ஏரியில் மீதமுள்ள கனிமங்கள் கடினமடைந்து புள்ளிகளைச் சுற்றியும் இடையிலும் இயற்கையான "நடைபாதைகளை" உருவாக்குகின்றன.